  Виталий Пронин Дуннеын  Келязы...  Европаысь футболъя чемпионатын Россиысь туп ӵыжасьёслы ӧз удалты - Англия, Словакия, Уэльс командаослы келязы. Командамы нырысь шудӥз Англиен. Пумиськон йылпумъяськиз 1:1 лыдын. Собере словакъёслы 1:2 лыдын келязы. Уэльсысь командаен вожвылъяськон онгромытӥз: асьме капкае 3 пол туп пыриз.Футболистъёсмылэн тренерзы Леонид Слуцкий ивортӥз, отставкае кошкоз шуыса. Со интыын ужаны пумит ӧвӧл Англиысь тодмо тренер Гарри Реднапп.  Россиын  Эшшо огпол эскерозы Секыт атлетикая калыккуспо федерациын шуизы: 2008-тӥ, 2012-тӥ аръёсы Олимпиадае пыриськем асьме спортсменъёс эшшо огпол допинг тест пыр потозы. Спортсменъёс пӧлысь 3-езлэн вирысьтызы алэм суретъёсты шедьтӥзы ке, асьме федерация быдэс арлы ӵошатсконъёслэсь палэнтэмын луоз.Россиысь спортъя министр Виталий Мутко та пумысен шуиз: малы 2008-тӥ, 2012-тӥ аръёсысь Олимпиада шудонъёс понна кыл кутыны кулэ туэ Рио-де-Жанейрое мынӥсьёс? Россиысь секыт атлетъёс Олимпиадае шедёзы, допингъёсын сэрен федерацимес воксё ӧз палэнтэ ке. Но командамы 2 спортсменлы ичигес кылёз.Эшшо но валантэмгес югдур капчи атлетъёс пӧлын. Спортсменъёс Олимпиадае шедён понна «чылкыт» луэмзэс судын возьматоно луозы. udmurt.ruУдмуртиын  Валче ужамлэн емышез Иже вуылӥзы «ЖКХ-ез выльдыны юрттонъя фонд» кун корпорацилэн наблюдательной советэзлэн тӧроез С. Степашин но корпорациен кивалтӥсь К. Цицин.Куашкан калэ вуэм юртъёсысь адямиосты выль квартираосы выжтонлы  фонд туэ висъяз 497 миллион манет. Нош кыӵе квартираосы выжо адямиос, ас синмыныз адӟыны вуылӥзы Москваысь куноос. С. Степашин Ижысь «Столичный» микрорайонысь выль коркаосы пырисьёслы усьтон сётӥз.Куноос вуылӥзы Т. Барамзиналэн ульчаысьтыз 48-тӥ юртэ но. 41 аръем юрт ӵапак фонд юрттэмен выльдэмын. Со борды «Адӟем карымон юрт» пул шуккизы. Удмуртиын сыӵеез ӧй вал, Россиын та нимен 40 юрт пусъемын.Ольга Корепанова Теги: Дуннеиворъёс  